**MUSICA HUMANA**

Meno vadovas ir dirigentas **Robertas Beinaris** (obojus)

Ramunė Grakauskaitė (koncertmeisterė, smuikas)

Agata Ursul (smuikas)

Toma Bandzaitytė-Puplauskė (smuikas)

Jurgita Jacunskienė (smuikas)

Marija Pranskutė (smuikas)

Mykyta Nekh (smuikas)

Inga Kuizinaitė (smuikas)

Giedrė Populaigė (smuikas)

Eglė Rubinienė (smuikas)

Ričardas Vytas (altas)

Lukas Abromaitis (violončelė)

Donatas Butkevičius (kontrabosas)

Ieva Kuprevičiūtė (fleita)

Sonata Alšauskaitė (fortepijonas)

Gediminas Kviklys (klavesinas ir vargonai)

Lietuvos nacionalinės filharmonijos kamerinio ansamblio **MUSICA HUMANA** kūrybinis kelias prasidėjo 1974 m., jo koncertai buvo vieni pirmųjų senosios muzikos autentiškos interpretacijos atgaivinimo Lietuvoje ženklų. Ansamblis yra atlikęs monumentalius ciklus: „Senoji Europos instrumentinė ir vokalinė muzika“, „Baroko kelias“, „Venecijos genijus Antonio Vivaldi“, „J. S. Bachas ir XX amžiaus muzika“, „J. S. Bachas ir Lietuvos muzika“, „Prancūzijos muzikos menas nuo Renesanso iki dabarties“, „Dailės ir muzikos kūrėjų vizijos“.

Svarbi „Musicos humanos“ ypatybė – repertuaro įvairovė. Šiandien ansamblis kuria patrauklias programas: „Barboros Radvilaitės laiškai“, „A. Vivaldi muzikos ekspresijos“, „Improvizuojantis Mozartas“, „Muzikiniai šachmatai“, „Senoji ir naujoji Vilniaus muzika“, „Musica humana juventus“, „Obojaus ir kontraboso dvikova“, „Disnėjaus filmų muzika“ ir daugelį kitų. Ansamblis yra inicijavęs ir atlikęs operas „Neringa“ ir „Meilės legenda“ bei miuziklus „Sidabrinis Ežerinis“ ir „Dzūkiška sakmė“. Daug kamerinių opusų kolektyvui sukūrė šiuolaikiniai lietuvių kompozitoriai: Osvaldas Balakauskas, Bronius Kutavičius, Algirdas Martinaitis, Jonas Tamulionis, Arvydas Malcys, Vaida Striaupaitė-Beinarienė, Loreta Narvilaitė, Giedrius Svilainis ir kiti.

Su ansambliu groja Lietuvos ir užsienio solistai, pasirodo chorai „Aukuras“, „Polifonija“, „Vilnius“, „Viva voce“, senojo šokio trupė „Festa cortese“. Išplėstos sudėties „Musica humana“ tampa orkestru. Nuo 1999 m. rengiamas tarptautinis kamerinės muzikos vasaros festivalis „Kuršių nerija“, nuo 2007 m. – tarptautinis J. S. Bacho muzikos festivalis, nuo 2019 m. – Varėnos krašto muzikos festivalis „Su Palaimintuoju Teofiliumi“. Nemažai lietuvių kompozitorių kūrinių ir didžiulio senosios muzikos repertuaro aukso fondą „Musica humana“ įrašė į kompaktines plokšteles.

Daugelį metų ansambliui vadovavo prof. Algirdas Vizgirda, o nuo 2018 m. gruodžio mėnesio jį pakeitė prof. dr. Robertas Beinaris.

2024 m. spalio mėnesį įvyko istorinės dviejų savaičių „Musicos humanos“ gastrolės JAV: išpildyta misija tiesti kultūros tiltus, garsinti Mikalojaus Konstantino Čiurlionio vardą minint 150-ąsias jo gimimo metines, primintas Lietuvos narystės NATO 20-metis, rinkta parama Ukrainai.

\*\*\*

Apie ansamblį trumpai:

Lietuvos nacionalinės filharmonijos kamerinio ansamblio **MUSICA HUMANA** kūrybinis kelias prasidėjo 1974 m., jo koncertai buvo vieni pirmųjų senosios muzikos autentiškos interpretacijos atgaivinimo Lietuvoje ženklų. Ansamblis atlieka programų ciklus, kai kurie jų yra tęstiniai: „A. Vivaldi muzikos ekspresijos“, „J. S. Bachas ir Lietuvos muzika“, „Musica humana juventus“, „Senoji ir naujoji Vilniaus muzika“, „Muzikiniai šachmatai“, „Disnėjaus filmų muzika“. „Musica humana“ yra inicijavusi ir atlikusi operas „Neringa“ ir „Meilės legenda“ bei miuziklus „Sidabrinis Ežerinis“ ir „Dzūkiška sakmė“. Daug kamerinių opusų ansambliui yra sukūrę šiuolaikiniai lietuvių kompozitoriai.

Su kolektyvu groja Lietuvos ir užsienio solistai, pasirodo chorai „Aukuras“, „Polifonija“, „Vilnius“, kiti kolektyvai. Nuo 1999 m. rengiamas tarptautinis kamerinės muzikos vasaros festivalis „Kuršių nerija“, nuo 2019 m. – Varėnos krašto muzikos festivalis „Su Palaimintuoju Teofiliumi“. Daugelį metų ansambliui vadovavo prof. Algirdas Vizgirda, o nuo 2018 m. gruodžio mėnesio jį pakeitė prof. dr. Robertas Beinaris.

2024 m. spalio mėnesį įvyko istorinės dviejų savaičių „Musicos humanos“ gastrolės JAV: **išpildyta misija tiesti kultūros tiltus, garsinti Mikalojaus Konstantino Čiurlionio vardą minint 150-ąsias jo gimimo metines, primintas Lietuvos narystės NATO 20-metis, rinkta parama Ukrainai.**